**צדקת הצדיק – סימן ד'**

*מצוה ראשונה שנתחייב האדם כשנעשה האדם בן שלוש עשרה שנה הוא קריאת שמע של ערבית שהוא הראשית, כמו שנתבאר לעיל, כי הוא וברכות אחד. רק שהברכות בפרט המעשים, וזו בכלל על כל מעשה הקימה ועל כל מעשה השכיבה.*

*ושל ערבית קודם כדפתח ביה (ברכות ב' א) תנא דאקרא קאי, ויליף מברייתו של עולם לענין קבלת עול מלכות שמים, דברישא חשוכא צריך קבלת עול מלכות שמים אף מתוך החושך והסכלות והעדר המעשים, ואז סופו לקיימה בעושר ונהורא דיממא השגה הברורה, שעל ידי זה נמשך המעשה:*

**\*\*\*\*\*\*\*\*\*\*\*\*\*\*\*\*\*\*\*\***

**דברים (פרשת עקב) – פרק י, פסוק כ[[1]](#footnote-1)**

אֶת ד' אֱלֹקיךָ תִּירָא, אֹתוֹ תַעֲבֹד, וּבוֹ תִדְבָּק, וּבִשְׁמוֹ תִּשָּׁבֵעַ.

**ישעיה – פרק לג, פסוק ו**

וְהָיָה אֱמוּנַת עִתֶּיךָ חֹסֶן יְשׁוּעֹת חָכְמַת וָדָעַת יִרְאַת ד' הִיא אוֹצָרוֹ.

**אור גדליהו – פרשת שמיני (עמ' כה)**

..."הלא כה דברי כאש נאם ה'" ואומרים שהרב מצאנז זצ"ל הי' אומר קודם הלימוד שהקב"ה שלח אש א' מן השמים ונקרא אביי ואש שני שנקרא רבא. וכן אומרים שהרה"ק מקאצק זצ"ל שלח אח חחנו בעל האבני נזר לשמוע אח השיעור של החי' הרי"ם ואמר ששולח אותו לא רק לשמוע את חידושיו, אלא בעיקר לראות איך יהודי יושב אצל גמרא...

**רסיסי לילה – אות נג (ר' צדוק הכהן מלובלין זי"ע)**

תכלית ועיקר הכל וכל המכוון בכל התורה כולה ותרי"ג מצוותיה להיות דבוק על ידם באלקים חיים ולהשיג אמיתות דיבור הראשון ששמענו מפי הגבורה "אנכי ד' אלקיך וגו'" ונאמר (דברים ד, ד) ואתם הדבקים בד' וגו' דכולם יש להם שייכות בדבקות זה דחלק ה' עמו. **וזהו השמחה תמידית שיש לאיש הישראלי מה שנוצר יהודי וניטע תוך מטע ה' להתפאר זרע יעקב דזו שמחה שאין עצב עמה ואין שום דבר החוצץ ומעכב בעד שמחה זו מה שזכה להיות לו חלק באלקים חיים.** ואפילו נשתקע במקום שנשתקע והגדיל עוונות לאין שיעור עדיין לא ניתק וניכרת דביקות שורשו במקורה שהוא דבר שאי אפשר בזרע יעקב אבינו ע"ה שהיתה מטתו שלימה ולא ידח ממנו נדח:

והוא על דרך שאמר דוד המלך ע"ה בשם כלל הכנסיה בהיותם בתכלית הירידה והשפלות גם כי אלך בגיא צלמות לא אירא רע כי אתה עמדי (תהלים כג, ד). שאפילו הולך בדיוטא התחתונה שבמבואות האפלות דהשתקעות חמדות עולם הזה והבליו שהם דמיונות של תוהו ועד ארגיעה ומכונים בגיא צלמות לא אירא רע כלל מאחר דאתה עמדי אפילו אפום מחתרתא אם כן הוא יישר אורחותיו:

וזהו השמחה שצריך להיות לאדם בעבודתו כמו שנאמר (תהלים ק, ב) עבדו את ד' בשמחה אף על פי שצריך להיות גם כן ביראה וגילו ברעדה מכל מקום לא יזוז שמחה זו גם כן מנגד עיניו מה שהוא זוכה לעבוד להשם יתברך. והיש שמחה גדולה מזו?

1. ע"פ האמרי אמת (גור), עיין הלקח ולבוב – סוכות, עמ' צב [↑](#footnote-ref-1)